Preuzeto sa [www.pravno-informacioni-sistem.rs](http://www.pravno-informacioni-sistem.rs/)

**Redakcijski prečišćen tekst**

Na osnovu člana 34. Zakona o zapalјivim i gorivim tečnostima i zapalјivim gasovima („Službeni glasnik RS”, broj 54/15),

Ministar unutrašnjih poslova donosi

**PRAVILNIK**

**o tehničkim normativima za bezbednost od požara i eksplozija objekata maloprodaje boca sa tečnim naftnim gasom**

"Službeni glasnik RS", br. 75 od 23. oktobra 2019, 85 od 31. avgusta 2021.

Član 1.

Ovim pravilnikom uređuje se bezbedno postavlјanje objekata maloprodaje boca sa tečnim naftnim gasom, kao i bezbednost od požara i eksplozija za izgradnju, rekonstrukciju i dogradnju objekata maloprodaje boca sa tečnim naftnim gasom.

Član 2.

Pored odredaba ovog pravilnika, na boce za tečni naftni gas u pogledu projektovanja, konstrukcije, opreme i označavanja primenjuju se odgovarajuće odredbe propisa koji bliže uređuju ovu oblast, kao i propisi o izgradnji postrojenja za tečni naftni gas i o uskladištavanju i pretakanju tečnog naftnog gasa.

**Pored odredaba ovog pravilnika, na objekte iz stava 1. ovog člana, primenjuju se i drugi propisi i standardi kojima su propisani zahtevi zaštite od požara i eksplozija za opremu, instalacije i uređaje, kao i posebni propisi za objekte u kojima se skladište i drugi gasovi.\***

\*Službeni glasnik RS, broj 85/2021

Član 3.

Pojmovi koji se upotreblјavaju u ovom pravilniku imaju isto značenje kao pojmovi u propisima koji uređuju oblast izgradnje postrojenja za tečni naftni gas i o uskladištavanju i pretakanju tečnog naftnog gasa.

Član 4.

Ako se vrši dogradnja ili rekonstrukcija objekta za maloprodaju tečnog naftnog gasa i/ili instalacija, opreme i uređaja na tom objektu, odredbe ovog pravilnika primenjuju se samo na deo objekta i/ili instalacija, opreme i uređaja koji su predmet dogradnje ili rekonstrukcije.

Dogradnjom ili rekonstrukcijom iz stava 1. ovog člana ne sme se umanjiti požarna bezbednost postojećeg objekta i/ili instalacija, opreme i uređaja na tom objektu.

**Član 5.\***

**Objekat za maloprodaju boca sa tečnim naftnim gasom je građevinski objekat odnosno objekat kaveznog tipa za skladištenje punih i praznih boca sa tečnim naftnim gasom namenjenim za prodaju, u čijem sastavu se može nalaziti prostorija za smeštaj zaposlenog osoblјa i prodaju delova za upotrebu tečnog naftnog gasa.\***

**Izuzetno od stava 1. ovog člana, u objektu se mogu skladištiti boce sa drugim komprimovanim i utečnjenim gasovima namenjenim za prodaju u skladu sa uslovima iz ovog pravilnika i posebnog propisa koji uređuje ovu oblast.\***

**Objektu iz st. 1. i 2. ovog člana, mora se obezbediti pristupni put za vatrogasna vozila, izgrađen u skladu sa propisom kojim je uređena ova oblast.\***

\*Službeni glasnik RS, broj 85/2021

Član 6.

Na pojam zona opasnosti (u dalјem tekstu: zone), izvora opasnosti i postupanje u zonama, u smislu ovog pravilnika, primenjuju se odredbe srpskog standarda SRPS EN 60079-10-1.

**Zona „2ˮ obuhvata prostor 1,5 m oko ventila boce mereno u svim pravcima do nivoa tla u objektu kaveznog tipa odnosno ceo prostor u građevinskom objektu.\***

*Brisani su raniji st. 3. i 4. (vidi član 3. Pravilnika - 85/2021-17)*

\*Službeni glasnik RS, broj 85/2021

Član 7.

U zonama opasnosti ne smeju se nalaziti kanalizacioni otvori za odvođenje atmosferskog taloga, jame i otvoreni kanali za kablove i cevovode.

Zona opasnosti se ne može rasprostirati unutar prostorije za smeštaj zaposlenog osoblјa.

Član 8.

U objektima za maloprodaju boca sa tečnim naftnim gasom može se skladištiti do 3000 kg tečnog naftnog gasa. Od ukupne količine gasa koja se odobrava, najviše jedna trećina može biti u bocama od po 35 kg gasa.

**Izuzetno od stava 1. ovog člana, ako se u objektu skladište i boce sa drugim gasovima, od ukupne količine gasa koja se odobrava mora se skladištiti najmanje dve trećine tečnog naftnog gasa.\***

Prazne boce se tretiraju isto kao i pune, odnosno, njihov kapacitet se sabira sa kapacitetom punih boca do ukupnog dozvolјenog kapaciteta.

\*Službeni glasnik RS, broj 85/2021

**Član 9.**1

**Objekat za maloprodaju boca sa tečnim naftnim gasom se mora locirati i bezbedno postaviti u skladu sa uslovima iz sledeće tabele:**1

|  |  |
| --- | --- |
| **Red. br.**1 | **Najmanja udalјenost gabarita objekta za maloprodaju boca sa tečnim naftnim gasom od:**1**[m]**1 |
|  | **kapacitet [kg]**1 |
| **do 1.000 \*** 1 | **1.000–3.000 \*** 1 |
| **1.**1 | **Javnog puta**1 | **7**1 |  |
| **2.**1 | **Bilo kog izvora opasnosti u okviru stanice za snabdevanje gorivom**1 | **5** 1 |  |
| **3.**1 | **Bilo kog izvora opasnosti u okolini objekta za maloprodaju boca utvrđenog standardom SRPS EN 60079-10-1**1 | **5**1 | **10**1 |
| **4.**1 | **Objekta za smeštaj zaposlenog osoblјa i drugih pratećih zgrada u okviru stanice za snabdevanje gorivom** 1 | **5**1 |  |
| **5.**1 | **Granice parcele i susednog objekta ukoliko je objekat za maloprodaju boca kaveznog tipa**1 | **8**1 | **10**1 |
| **6.**1 | **Granice parcele i susednog objekta ukoliko je objekat za maloprodaju boca skladišni građevinski objekat** 1 | **6**1 | **7,5**1 |

**Napomena: \*označava da je uklјučena i ta vrednost**1

**Ako je zid objekta za maloprodaju boca prema javnom putu, granici parcele i susednom objektu bez otvora i izrađen od čvrstih građevinskih proizvoda (armirani beton, opeka i sl.) otpornosti prema požaru najmanje 2 h, udalјenosti iz tabele pod tač. 1, 4, 5. i 6. mogu se smanjiti najviše za 50%.** 1

**Objekat maloprodaje mora biti izgrađen tako da izvori opasnosti budu udalјeni od nadzemnih električnih vodova u skladu sa propisima iz oblasti električnih vodova, a od gasovoda u skladu sa propisima kojima je uređena oblast bezbednog transporta i distribucije prirodnog gasa.**1

**Objekat maloprodaje mora biti udalјen najmanje 2 m od puta namenjenog za prilaz drugim objektima na parceli ili u kompleksu.**1

1Službeni glasnik RS, broj 85/2021

Član 10.

Kada je dužina zatvorenih strana objekta manja ili jednaka dve trećine obima osnove objekta, taj objekat se svrstava u skladišni objekat kaveznog tipa. U dužinu zatvorenih strana uračunavaju se samo one strane koje su izvedene kao zatvorene po celoj visini objekta, poštujući uslove efikasne ventilacije.

**Član 11.\***

**U objektu iz člana 9. stav 1. ovog pravilnika u kome se skladište i drugi komprimovani i utečnjeni gasovi namenjeni za prodaju, boce moraju biti složene shodno specifičnosti gasa u posebne prostorije odvojene zidom izrađenim od čvrstih građevinskih proizvoda (armirani beton, opeka i sl.) otpornosti prema požaru najmanje 1 h.\***

**Izuzetno od stava 1. ovog člana, boce mogu biti smeštene u istom prostoru pod uslovom da su složene u posebne grupe shodno specifičnosti gasa na udalјenosti najmanje 1,5 m do zapalјivih gasova, odnosno najmanje 6 m do ostalih gasova, osim u slučaju kada je posebnim propisom utvrđena veća udalјenost.\***

\*Službeni glasnik RS, broj 85/2021

Član 12.

Skladišnim građevinskim objektom smatra se objekat čije su zatvorene strane – zidovi izrađeni od negorivog materijala (opeka, armirani beton, čelični lim, panel i sl.).

U pojasu širine 2,5 m teren oko objekta mora biti bez ikakve vegetacije ili bilo kog drugog materijala koji prenosi požar.

Konstrukcija objekta i elementi konstrukcije moraju biti negorivi, a krovni pokrivač najmanje klase B prema SRPS EN 13501 deo 1 i izrađen od laganog materijala (najveća težina 50 kg/m²) odnosno da je obezbeđeno bezbedno rasterećenje usled pojave eksplozije.

Ispod krova mora biti pričvršćena zaštitna mreža od čelika.

Pod objekta mora biti izdignut najmanje 20 cm od okolnog terena, a izrađen od materijala koji ne varniči i koji je elektroprovodlјiv.

Vrata i prozori moraju biti urađeni od materijala koji ne varniči i moraju se otvarati prema spolјa.

U objektu mora biti obezbeđena efikasna prirodna ventilacija **sa najmanje pet izmena vazduha na sat\*** odnosno izuzetno prinudna ventilacija.

**Ventilacioni otvori postavlјaju se na najmanje dva suprotna zida, pri čemu se donja ivica donjeg otvora mora nalaziti najviše na 15 cm iznad poda, a gornji otvori na najvišoj tački prostorije\***

Veličina ventilacionih otvora ne sme biti manja od 10% površine poda.

U objektu se ne smeju nalaziti materijali koji mogu izazvati požar.

Električna instalacija u objektu mora biti izvedena u skladu sa odredbama propisa kojim je uređena oblast potencijalno eksplozivnih atmosfera.

Objekat mora imati izvedenu instalaciju za zaštitu od atmosferskog pražnjenja.

\*Službeni glasnik RS, broj 85/2021

Član 13.

Objektom kaveznog tipa smatra se objekat otvoren sa svih strana, kao i objekat iz člana 10. ovog pravilnika.

Sve otvorene strane moraju biti zaštićene čeličnom žicom ili materijalom sličnih karakteristika, a koja je zategnuta i pričvršćena na čeličnim ramovima.

Veličina okca na žici mora biti takva da onemogućava neovlašćen kontakt lica sa spolјne strane objekta sa bocama u objektu.

Konstrukcija i elementi konstrukcije objekta, krovni pokrivač, pod, vrata, zaštita od atmosferskog pražnjenja, električna instalacija, efikasna prirodna ventilacija i teren oko objekta kaveznog tipa moraju ispunjavati uslove kao kod skladišnog građevinskog objekta.

**Član 14.\***

**Objekat za maloprodaju boca sa tečnim naftnim gasom kapaciteta do 1.000 kg mora biti opremlјen sa najmanje dva mobilna uređaja za gašenje požara kapaciteta punjenja najmanje 9 kg praha ili drugog odgovarajućeg sredstva za gašenje požara, a za objekte kapaciteta većeg od 1.000 kg sa najmanje četiri mobilna uređaja za gašenje požara kapaciteta punjenja najmanje 9 kg praha ili drugog odgovarajućeg sredstva za gašenje požara.\***

\*Službeni glasnik RS, broj 85/2021

Član 15.

U skladišnom prostoru objekta za maloprodaju boca sa tečnim naftnim gasom boce se uskladištavaju u najviše dva nivoa.

Član 16.

Lica koja obavlјaju poslove maloprodaje moraju biti obučena za pravilno rukovanje mobilnim uređajima za gašenje požara i moraju biti upoznata sa ostalim sigurnosnim merama.

Član 17.

Danom stupanja na snagu ovog pravilnika prestaje da važi Pravilnik o tehničkim normativima za bezbednost od požara i eksplozija objekata maloprodaje boca sa tečnim naftnim gasom („Službeni glasnik RS”, broj 6/16).

Član 18.

Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.

01 broj 1952/19-14

U Beogradu, 16. oktobra 2019. godine

Ministar,

dr **Nebojša Stefanović,** s.r.